**Technické parametre pre rigoróznu prácu**

* rozsah: 70 –120 strán
* počet exemplárov na odovzdanie: 2 x tvrdá väzba + prácu treba nahrať do AIS
* papier: biely, nepriehľadný, hladký
* odporúčaný typ písma je Times New Roman, veľkosť 12 (v celej práci)
* odporúčané nastavenie strany - riadkovanie 1,5, okraje zľava 3,5 cm, sprava 2 cm, zhora a zdola 2,5 cm, orientácia na výšku, formát A4
* text písaný iba na jednej (pravej) strane
* dodržať číslovanie strán

**Úvodná časť práce** musí obsahovať (uvádza sa pred obsahom):  
- titulný list (vzor uvádzame na webovej stránke)

- zadanie záverečnej práce (zadanie si treba stiahnuť z AIS)

- čestné vyhlásenie (nie je povinné)

- poďakovanie (nie je povinné)

- abstrakt v štátnom jazyku  
- abstrakt v anglickom jazyku  
Abstrakt obsahuje informáciu o cieľoch práce, jej stručnom obsahu, výsledkoch a význame celej práce. Súčasťou abstraktu je 3 - 5 kľúčových slov. Abstrakt sa píše súvisle ako jeden odsek a jeho rozsah je cca 300-400 slov. Jazykové verzie abstraktov sa uvádzajú na samostatných stranách.

**OBSAH**

Práca musí mať obsahový prehľad, ktorý obsahuje úvod, kapitoly, podkapitoly, záver, zoznam použitej literatúry, prílohy (nie sú povinné).

**KAPITOLY**

Kapitoly a podkapitoly práce musia byť jasne členené.

**CITOVANIE**

V zmysle Smernice UKF č. 13/2020 o záverečných , rigoróznych a habilitačných prácach.

**Záver**  
Na konci práce sa uvedie záver, splnenie cieľov, odporúčania pre prax, teóriu a metodológiu.

**Zoznam použitej literatúry**  
Uvedie sa zoznam použitej literatúry (v zmysle Smernice UKF č. 13/2020 o záverečných , rigoróznych a habilitačných prácach).

**Prílohy** (nie sú povinné)

Pri písaní rigoróznej práce odporúčame dodržiavať **Smernicu UKF č. 13/2020  
o záverečných, rigoróznych a habilitačných prácach.**

Dovoľujeme si upozorniť, že **NÁZOV** uvedený:  
- na obale a titulnom liste rigoróznej práce  
- v AIS  
- na licenčnej zmluve  
**MUSÍ BYŤ IDENTICKÝ!**